《同刘良倩何雅伯登三台岩》
明代·张穆

香山出海百馀里，炎州已尽南冥始。水上奇峰半入云，青玉嵯冥断游履。

刘翁未老烟霞骨，欣共高崖探月窟。下视冯夷家海门，远指方壶见珠阙。

乘槎欲泛日月边，飒飒清风吹短发。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。